text: Fyrrverandi gittarleikarin í amerikanska rokkbólkinum Lynyrd Skynyrd og samsangskrivari til stóra tónleikahittið “Sweet Home Alabama” andaðist mikudagin.
text: #000003
text: Sambært tónleikablaðnum Rolling Stones var Ed King sjúkur við lungnakrabba, men einki verður sagt um hvør deyðsorsøkin er.
text: #000005
text: - Ed var bróður okkara og ein fantastiskur sangskrivari og gittarleikari. Eg veit at hann verður sameindur við hinum av dreingjunum í Rock & Roll-himlinum, skrivar gittarleikarin Gary Rossington, sum var við at seta Lynyrd Skynyrd á stovn, á Twitter.
text: #000006
text: Ed King gjørdist partur av Lynyrd Skynyrd í 1972 og var við á trimum teimum fyrstu fløgunum hjá bólkinum. King fór úr bólkinum í 1975, tvey ár áðrenn forsangarin Ronnie Van Zant, gittarleikarin og sangarin Steve Gaines, kórsangarin Cassie Gaines og umboðsmaðurin Dean Kilpatrick doyðu í flogvanlukku.
text: #000007
text: Ed King gjørdist aftur partur av bólkinum í 1987 og spældi við til 1996.
text: #000008